Kamu bisa jelasin ke aku soal Puru dalam bahasa banjar?

Puru atawa frambusia () adalah inféksi tropis pada kulimbit, tulang wan sandi nang sababnya ulih baktéri spiroket Treponema pallidum pertenue. Panyakit ini awalnya mulai matan pambangkakan karas wan bundar pada kulimbit, nang ukuran diaméternya 2 sampai 5 cm. Bagian tangah matan pambangkakan kawa pacah wan mambantuk ulkus. Luka kulimbit awal ini biasanya wigas imbah talu sampai anam bulan. Imbah babarapa minggu sampai babarapa tahun, sandi wan tulang kawa ada rasa sakit, kauyuhan kawa bakambang, wan luka kulimbit hanyar pinanya mancungul. Kulimbit talapak tangan wan talapak batis kawa manjadi kandal wan mambuka. Tulang (tautama di hidung) kawa baubah bantuk. Imbah lima tahun atawa labih dairah nang ligar pada kulimbit kawa mati, maninggalakan kunat.